**Liite LPO 2 B**

**SÄÄDÖSHANKEPÄÄTÖS**

|  |  |
| --- | --- |
| **Hankkeen nimi** | Merilain 1 luvun 1 §:n ja 18 luvun muuttaminen  |
| **Hankkeen numero** | LVM003:00/2015 LVM/2290/03/2014 |
| **Vastuuyksikkö** | LMA |
| **Vastuullinen yksikön päällikkö** | Tero Jokilehto  |
| **Vastuuvirkamies** | Tanja Müller  |
| **Tukivirkamies** | Sanna Ruuskanen  |
| **Säädöksen tekninen valmistelija** | Sisko Nousiainen  |
| **Hankkeen tausta** | Liikenteen turvallisuusvirasto Trafista on tullut aloite merilain 18 luvun (laivapäiväkirjoja koskeva sääntely) muuttamiseksi. Trafin mukaan laivapäiväkirjoja koskeva sääntely ei kaikilta osin vastaa PL 80 §:n 1 momentissa säädettyä vaatimusta, jonka mukaan yksilön oikeuksien ja velvollisuuksien perusteista on säädettävä laissa. Sääntely on lisäksi melko vanhentunutta. EU-lainsäädännössä ei ole laivapäiväkirjan pitämistä tai sisältöä koskevia vaatimuksia.  |
| **Hankkeen tavoite ja vaikutukset** | Esityksen keskeisenä tavoitteena on saattaa laivapäiväkirjoja koskeva sääntely perustuslain vaatimusten mukaiseksi niin, että laivapäiväkirjan pitämisestä ei jatkossa olisi enää asetustasoista sääntelyä. Esityksen tavoitteena on tarkentaa päiväkirjan pitämisvelvollisuutta erilaisissa aluksissa aluksen koon, liikennöintialueen ja matkustajien määrän perusteella. Lisäksi tavoitteena on saattaa päiväkirjan pitämistä ja päiväkirjaan tehtäviä merkintöjä koskevat säännökset ajan tasalle. Päiväkirjan pitämistä koskevia säännöksiä ehdotetaan muutettavaksi vastaamaan nykyajan vaatimuksia siten, että päiväkirjan pitäminen olisi mahdollista myös sähköisessä muodossa. Esityksen tavoitteena on lisäksi siirtää merilain 1 luvun 1 §:n mukaiset lupa-asiat (aluksen hyväksyminen suomalaiseksi) liikenne- ja viestintäministeriöltä Liikenteen turvallisuusvirastolle. Tätä voidaan pitää tarkoituksenmukaisena, sillä lupahakemukset käsitellään nykyisin melko pitkälti Trafin antamien lausuntojen mukaisesti. Esityksellä ei olisi laivaisännille merkittäviä taloudellisia vaikutuksia, koska sisällöltään pääosin vastaavat säännökset ovat jo voimassa merilain 18 luvun sekä laivapäiväkirjan ja konepäiväkirjan pitämisestä eräissä aluksissa annetun asetuksen perusteella. Liikenteen turvallisuusvirasto menettäisi jonkin verran tuloja päiväkirjojen myynnistä, jos kaikki laivaisännät siirtyisivät pitämään päiväkirjoja aluksillaan sähköisessä muodossa. Tästä aiheutuvat tulojen menetykset arvioidaan vähäisiksi.  |
| **Hankkeeseen liittyvä TEAS –toiminta** | EI |
| **Arvioitu aikataulu** | *Toimenpide* | *Arvio aikataulusta* |
| Hanke alkaa | marraskuu 2014  |
| Arviomuistio mahdollisista säädösvalmistelutarpeista |  |
| Arviomuistiota koskeva lausuntokierros |  |
| Johtopäätökset esivalmistelusta |  |
| Kuulemistilaisuus |  |
| Dispositio HE:sta |  |
| Luonnos yleisperusteluista | joulukuu 2014 |
| Pykäläluonnokset | joulukuu 2014 |
| Luonnos yksityiskohtaisista perusteluista | joulukuu 2014  |
| HE luonnos lausuntokierroksella | tammi- helmikuu 2015  |
| Lausuntotiivistelmä | helmikuu 2015 |
| Osaston johtoryhmän puolto | maaliskuu 2015 |
| Ministerin hyväksyntä | maaliskuu 2015 |
| Ministerityöryhmä |  |
| Käännös | helmikuu 2015  |
| Laintarkastus | maaliskuu 2015  |
| Laintarkastuksen aiheuttamat muutokset tehty | huhtikuu 2015  |
| Rahakuntakäsittely | - |
| Valtioneuvostokäsittely | toukokuu 2015 |
| Eduskuntakäsittely alkaa | syyskuu 2015  |
| TP vahvistaa lain  | lokakuu 2015 |
| Lain voimaantulo | lokakuu 2015  |
| **Hankkeen suhde muihin hankkeisiin** | LPO:lla on valmistelussa myös toinen merilain muuttamista koskeva HE, joka koskee merenkulun poikkeamaraportointi-järjestelmän kehittämistä (erillinen säädöshankepäätös). Tämä esitys ja sähköistä laivapäiväkirjaa koskeva esitys voidaan tarvittaessa yhdistää, jos valmistelun edetessä varmistuu, että esitykset valmistuvat samaan aikaan.  |
| **Viestintä ja vuorovaikutus** | Liikenteen turvallisuusvirastoa ohjeistetaan keväällä 2015 tulevasta lainmuutoksesta ja pyydetään informoimaan niitä tahoja, joita asia koskee. Muutoin asiasta viestitään, kun hallituksen esitys annetaan eduskunnalle. |
| **Asianosaisten kuuleminen** | Hanketta on valmisteltu virkatyönä liikenne- ja viestintäministeriössä yhteistyössä Liikenteen turvallisuusviraston kanssa. Esityksestä pyydetään lausunnot eri sidosryhmiltä. |
| **Raportointi** | Yksikön päällikkö Tero Jokilehto raportoi säännöllisesti hankkeen etenemisestä osaston johtoryhmässä. Osastopäällikkö raportoi hankkeen etenemisestä valmistavassa johtoryhmässä. |
| **Huomautuksia** | Lainmuutos koskee 6:ta pykälää eikä se edellytä perustuslakivaliokunnan käsittelyä. |
| **Päiväys** | 20.11.2015 |

|  |  |  |
| --- | --- | --- |
| **Säädöshankepäätöksen** **käsittely** | Osaston johtoryhmän puolto | pvm. |
| Valmistavan johtoryhmän puolto | 25.11.2014/KV |
| Ministerin johtoryhmän tai ministerin hyväksyntä | 27.11.2014/KV |